Nafarroako Parlamentuko Mahaiak, 2018ko urtarrilaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Tebasko gaztelu-jauregiaren hondakinen harresietan haga bat, bandera eta guzti, jartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 29an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Alberto Catalán Higueras jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hauek aurkezten ditu, idatziz erantzun dakizkion:

Badira zenbait aste Tebasko gaztelu-jauregiko hondakinen harresietako batean haga bat dagoena, bandera eta guzti.

Gaztelu-jauregia Kultur Intereseko Ondarea denez eta Espainiako Ondare Historikoaren Erregistro Orokorrean erregistratuta dagoenez, honako hau jakin nahi da:

– Vianako Printzea Erakundea-Kultura Departamentuak ba al du gaztelu-jauregi horretako harresian haga hori jarri izanaren berri?

– Nor da haga hori jarri izanaren erantzulea?

– Kultura Departamentuaren baimenik ba al zuen?

– Departamentuaren ustez, eragin negatiborik izan al dezake hondakin horien mantentzeari begira?

– Departamentuak baimenik eman ez baldin badu, zer neurri hartuko ditu?

Corellan, 2018ko urtarrilaren 23an

Foru parlamentaria: Alberto Catalán Higueras